《独秀峰即事呈都阃诸公》
元代·罗蒙正

独秀峰前鬼燐青，战尘未洗血痕腥。城扉寒掩平川日，烽火明连远戍星。

汀雁失群秋漠漠，树乌无梦夜冥冥。莲花柏树多材俊，早晚山林见太平。

作者简介：广州新会人，字希吕。博学强记。弱冠从罗斗明学诗，有名于时。檄为高州学正，后以荐授南恩州教授，州判吴元良欲用为幕官，力辞不就。有《希吕集》。